CELEX: 62021CN0392
Language: mt
Date: 2021-06-24 00:00:00
Title: Kawża C-392/21: Talba għal deċiżjoni preliminari mressqa mill-Curtea de Apel Cluj (ir-Rumanija) fl-24 ta’ Ġunju 2021 – TJ vs Inspectoratul General pentru Imigrări

27.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 391/8
            
         
      Talba għal deċiżjoni preliminari mressqa mill-Curtea de Apel Cluj (ir-Rumanija) fl-24 ta’ Ġunju 2021 – TJ vs Inspectoratul General pentru Imigrări
      (Kawża C-392/21)
      (2021/C 391/13)
      Lingwa tal-kawża: ir-Rumen
      
         Qorti tar-rinviju
      
      Curtea de Apel Cluj
      
         Partijiet fil-kawża prinċipali
      
      
         Rikorrent: TJ
      
         Konvenut: Inspectoratul General pentru Imigrări
      
         Domandi preliminari
      
      
                  1)
               
               
                  L-espressjoni “strument korrettiv speċjali” fl-Artikolu 9 tad-Direttiva tal-Kunsill 90/270/KEE tad-29 ta’ Mejju 1990 dwar il-ħtiġijiet minimi ta’ saħħa u sigurtà għax-xogħol b’tagħmir li għandu display screen (il-ħames Direttiva individwali fi ħdan it-tifsira ta’ l-Artikolu 16(1) tad-Direttiva 89/391/KEE) (1) għandha tiġi interpretata fis-sens li tista’ ma tinkludix in-nuċċalijiet tal-vista?
               
            
                  2)
               
               
                  L-espressjoni “strument korrettiv speċjali” fl-Artikolu 9 tad-Direttiva 90/270 tfisser biss strument li jintuża esklużivament fuq ix-xogħol/fil-qadi ta’ dmirijiet professjonali?
               
            
                  3)
               
               
                  L-obbligu li jiġi pprovdut strument korrettiv speċjali previst fl-Artikolu 9 tad-Direttiva 90/270 jirreferi esklużivament għax-xiri tal-istrument mill-persuna li timpjega jew dan għandu jiġi interpretat b’mod wiesa’, sabiex jinkludi l-mod li permezz tiegħu l-persuna li timpjega tirrimborsa l-ispejjeż neċessarji mġarrba mill-impjegat għax-xiri tal-istrument?
               
            
                  4)
               
               
                  Huwa konformi mad-dispożizzjonijiet tal-Artikolu 9 tad-Direttiva 90/270 li l-persuna li timpjega tkopri dawn l-ispejjeż fil-forma ta’ allowance ġenerali mas-salarju, imħallsa b’mod permanenti taħt l-isem “allowance għal kundizzjonijiet tax-xogħol diffiċli”?
               
            
         (1)  ĠU Edizzjoni Speċjali bil-Malti, Kapitolu 5, Vol. 1, p. 391, rettifika fil-ĠU 2019, L 109, p. 29.